cyanic-selkie/wikianc huggingface dataset:
Petteri Pennanen
Kauden 2019 päätteeksi Pennanen siirtyi kaudeksi 2020 Indonesian pääsarjaan TIRA Persikabon riveihin, jossa pelasi kolme ottelua. Sarja Indonesiassa keskeytyi maaliskuussa 2020 koroviruspandemian vuoksi, ja Pennanen palasi Suomeen. Tammikuussa 2021 Pennanen siirtyi Yhdysvaltoihin, USL-seura Sacramento Republicin riveihin, jossa hän pelasi 22 liigaottelua. Kauden päätteeksi Pennanen palasi jälleen takaisin Suomeen, tällä kertaa Ilveksen paitaan. Hänet valittiin kaudella 2022 Veikkausliigan vuoden keskikenttäpelaajaksi. Hän aloitti myös kauden 2023 Ilveksessä, mutta siirtyi heinäkuussa yksivuotisella sopimuksella Intian Superliigan Hyderabadiin.
803 Naval Air Squadron
Paluu merelle
803 NAS perustettiin 15. kesäkuuta 1945 Arbroathissa uudelleen. Laivueen kalustona oli 25 Supermarine Seafire L.III konetta, jotka vaihdettiin elokuussa kahdeksaan Supermarine Seafire XV koneeseen. Laivue siirrettiin osaksi Kanadan kuninkaallista laivastoa sodan loputtua.
Sodan jälkeen
Brittiläisen lentotukialulustoiminnan supistusten johdosta 803 NAS lakkautettiin 18. joulukuuta 1969 lentokaluston siirtyessä RAF:n käyttöön.
Ekvivalenssiluokka
Invariantit
Olkoon ~ on X:n ekvi­valenssi­relaatio ja P jokin sellainen joukon X alkioiden ominaisuus, että jos x ~ y ja alkiolla x on ominaisuus P, myös alkiolla y on ominaisuus P. Tällöin ominaisuutta P sanotaan relaation ~ invariantiksi tai että ominaisuus P on hyvin määritelty relaation ~ suhteen.
Klotsapiini
Haittavaikutukset
Lähes prosentti potilaista sairastuu jyvässolukatoon eli agranulosytoosiin, jossa elimistöä puolustavien valkosolujen määrä laskee niin matalalle tasolle, että he sairastuvat helposti hengenvaarallisiin infektioihin. Potilaan valkosolujen määrää on seurattava tämän vuoksi koko lääkehoidon ajan. Klotsapiini voi aiheuttaa myös neutropeniaa eli neutrofiilisien granulosyyttisolujen määrän vähenemistä, mikä lisää infektioherkkyyttä.
Ekvivalenssiluokka
Invariantit
Yleisemmin kuvaus voi kuvata lähtöjoukon X ekvi­valentit alkiot (ekvi­valenssi­relaation ~x suhteen) maalijoukon Y ekvi­valenteille alkioille (ekvi­valenssi­relaation ~y suhteen). Tällaista kuvausta sanotaan morfismiksi X:stä Y:hyn.
Datasaab
thumb|250px|Yksityiskohta CK37 tietokoneesta Datasaab oli alun perin Saabin tietokoneosasto ja myöhemmin itsenäinen yritys. Sen historia alkoi joulukuussa 1954, kun Saab sai lisenssivalmistusoikeudet tyhjiöputkiin perustuvaan Matematikmaskinnämndenin (Ruotsin tietokonehallinto) BESK-tietokoneeseen. Saabin versio siitä saatiin valmiiksi 1957 ja sai nimen SARA. Sen laskentatehoa tarvittiin uuden Saab Viggen -hävittäjäkoneen kehitystyössä. Tämän jälkeen päätavoitteena oli kehittää transistoritekniikkaan perustuva ohjaustietokone lentokoneeseen, sen prototyyppi D2 valmistui vuonna 1960. Kehitystyö jakaantui kahteen linjaan, samalla kehitettiin myös kaupallista tietokonetta siviilimarkkinoille.
Reko Lundán
Elämäkerta
Lundán opiskeli Teatterikorkeakoulussa pääaineenaan dramaturgia vuosina 1989–1994. Hän kirjoitti kuusi näytelmää ja ohjasi useita. Hän sai vuonna 1999 Eino Kalima -palkinnon ohjauksestaan Lokki. Näytelmä Aina joku eksyy oli Suomen ehdokkaana Pohjoismaisen näytelmäkirjailijapalkinnon saajaksi vuonna 2000. Lundánin esikoisromaani Ilman suuria suruja oli ehdolla Finlandia-palkinnon saajaksi vuonna 2002.
Luonnosta hävinnyt laji
thumb|Luokka Luonnosta hävinnyt suhteessa muihin [[Kansainvälinen luonnonsuojeluliitto|IUCN:n uhanalaisuusluokittelun tasoihin.]] thumb|[[Havaijinvaris on yksi esimerkki luonnosta hävinneestä lajista. Viimeiset luonnonvaraiset yksilöt hävisivät Havaijisaarilta tiettävästi vuonna 2002.]] Luonnosta hävinnyt laji tarkoittaa eliölajia, jonka luonnonvarainen kanta on kuollut sukupuuttoon, mutta jota on edelleen jäljellä esimerkiksi viljeltynä, istutettuna tai eläintarhassa.
Kansainvälisen luonnonsuojeluliiton (IUCN) uhanalaisuusluokituksessa ”luonnosta hävinnyt” (EW, Extinct in the Wild) on yksi uhanalaisuuden tasoista.
Tita
Jalkapallomaajoukkue
Tita debytoi Brasilian maajoukkueessa 1979. Hän kuului Brasilian joukkueeseen myös MM-kilpailuissa 1990. Hän on pelannut 31 maaottelua ja tehnyt niissä kuusi maalia.
Sticky Fingers (yhtye)
Historia
Sticky Fingers sai alkunsa 1982 kesällä, kun paikallinen punk-bändi Vandaalit, jossa "Klide" ja Ari tuolloin soittivat, alkoi olla tiensä päässä (palatakseen myöhemmin takaisin). Samaan aikaan myös veljesten "Timppa & Jarkka" Firekids-kokoonpano alkoi vedellä viimeisiä henkosiaan juuri äänitetystä "Johnny's Fox" -singlestä huolimatta. Näin oli tullut aika Kliden ja Jarkan jo 1970-luvun alussa suunnittelemalle yhteiselle glam-henkiselle rock-bändille. Yhtye valitsi itselleen nimen Rolling Stonesin "Sticky Fingers" levyn mukaan (Arin ehdotuksesta). Tyylillisiä ja musiikillisia esikuvia bändille olivat mm. Slade, Sweet sekä Ramones. Ennen Sticky Fingersin perustamista (1981–1882) "Timppa ja Jarkka" ehtivät kokeilla hetken aikaa yhteistä bändi viritystä Vandaali-solisti Vesa Häklin kanssa nimellä Gunga Din. Tässä lyhytaikaisessa kokeilussa oli jo rummuissa tuleva Sticky Fingers -mies Ari Haapalainen.
21. maaliskuuta 2015 MTV3:n Pop'n'Roll-ohjelma käsitteli yhtenä aiheenaan Sticky Fingersin Fight For Fun -levyn kantta.
Kunnossapito
Kunnossapito on kaikkien niiden teknisten, hallinnollisten ja johtamiseen liittyvien toimenpiteiden kokonaisuus, joiden tarkoituksena on säilyttää kohde tilassa tai palauttaa se tilaan, jossa se pystyy suorittamaan vaaditun toiminnon sen koko elinjakson aikana (SFS-EN 13306 2001).
Wilho Siukonen
Wilho Julius Siukonen (12. syyskuuta 1885 Valkeala – 16. huhtikuuta 1941 Rauma) oli suomalainen säveltäjä, musiikkipedagogi ja kuoronjohtaja.
WiiConnect24
Palvelu
Palvelua tullaan käyttämään myös sisällön, kuten muutostiedostojen ja päivitetyn pelisisällön jakamiseen Wiin ollessa käyttämätön. Nintendon toimitusjohtaja Satoru Iwata kuvaili vuoden 2006 E3-messujen lehdistötilaisuudessa Wiitä "konsoliksi, joka ei koskaan nuku." WiiConnect24 vaatii toimiakseen lähes yhtä paljon energiaa kuin pieni hehkulamppu.
Planckin pituus
Kaksi viimeisintä desimaalia sulkujen sisällä on Planckin pituuden hajontaluku, joka kuvaa määrityksen virheen suuruutta.
Inkeri Kilpinen
Elämä
Kilpinen valmistui terveydenhoitajaksi vuonna 1950 ja sai filosofian kandidaatin paperit Helsingin yliopistosta 1953. Hän toimi tutkijana Helsingin kaupungin terveydenhuollossa ja virastotutkijana kaupunginkansliassa. Kilpinen asui Espoossa.
Goya (laiva)
Goya rakennettiin alkujaan rahtialukseksi vuonna 1940 Oslossa Akers Mekaniska Verksted -telakalla. Saksan miehitettyä Norjan alus sijoitettiin miehistönkuljetusalukseksi.
Markku Nenonen
Nenosen muita ohjauksia ovat olleet Rocky Horror Show (myös koreografia, Åbo Svenska Teater 2002), Tell Me On A Sunday (ÅST 2007), Cabaret (Joensuun Kaupunginteatteri 2010), I Love You, You’re Perfect, Now Change (ÅST 2004), Urinetown (myös koreografia, ÅST 2006) ja Next To Normal (myös koreografia ja pukusuunnittelu, HKT 2010).
Slovenian miesten lentopallomaajoukkue
Slovenia pääsi EM-kisoihin ensimmäisen kerran vuonna 2001, jolloin kisat pelattiin Ostravassa, Tšekissä. Se hävisi kaikki viisi alkulohkon otteluaan: Tšekille 1–3, Bulgarialle 0–3, Slovakialle 2–3, Venäjälle 0–3 ja Alankomaille 0–3.
Vuoden 2017 EM-kisoissa Slovenia selviytyi yhdellä voitolla alkulohkostaan jatkoon ja voitti neljännesvälierissä Puolan 3–0. Puolivälierissä tuli tappio Venäjälle lukemin 0–3 ja Slovenian lopullinen sijoitus oli seitsemäs.
Lumenviipymä
Suomen tunturien lumenviipymät
Ravinteisilla matalaruoholumenviipymillä kasvaa pohjannurmikkaa, tunturinurmikkaa, saroja ja lumileinikkiä sekä pohjantuoksusimaketta. Niittyleinikkiä kasvavilla lumenviipymillä on korkeata ruohoa, mm. kultapiiskua ja kulleroita. Korkearuoholumenviipymä on lumenviipymän ja korkearuohoniityn välimuoto. Ravinteisilla lumenviipymälaikuilla kasvaa kalkinsuosijasammalia, mm. pohjanvarastasammal ja hetesirppisammal.
Kaarle Robert
Kaarle Robert (, 1288 Napoli – 16. heinäkuuta 1342 Visegrád) oli Unkarin kuningas, joka tuli maan hallitsijaksi pitkän valtataistelun jälkeen Árpádin dynastian sammuttua. Kaarle Robert oli ensimmäinen Anjoun suvun hallitsija Unkarin valtaistuimella. Kuninkaana hänet tunnetaan myös nimellä Kaarle I. Kaarlen ja hänen poikansa Ludvigin valtakaudet kestivät yhteensä kahdeksankymmentä vuotta, ja ne muodostavat merkittävän vaiheen Unkarin historiassa.
William Adams
William Adams voi viitata seuraaviin henkilöihin:
Freddie Spencer
Ura
Tuplamestaruuskauden jälkeen Spencer kärsi loukkaantumisista eikä saanut enää palkintopallisijoituksia. Hän ajoi seuraavan kerran täyden MM-sarjan vasta kaudella 1989, joka jäi myös viimeiseksi. Spencer ajoi vielä kaudella 1993 kolme osakilpailua ja lopetti sitten MotoGP-uransa. Yhdysvaltain Superbike-sarjassa hän ajoi vielä muutamia osakilpailuja ja päätti kilpauransa lopullisesti kaudella 1996.
Carl J. Danhammer
Rikostuomiot
Huhtikuussa 2014 Pirkanmaan käräjäoikeudessa käytiin oikeudenkäynti, jossa Danhammerille vaadittiin ehdotonta vankeusrangaistusta petoksista. Syytteiden mukaan Danhammer oli huijannut kyläkauppias Vesa Keskiseltä 75 000 euroa ja eräältä Rovaniemellä asuvalta vanhukselta 300 000 euroa. Toukokuussa 2014 oikeus tuomitsi Danhammerin kahdesta törkeästä petoksesta vuodeksi ja kahdeksaksi kuukaudeksi ehdolliseen vankeuteen sekä suorittamaan 60 tuntia yhdyskuntapalvelua. Vuonna 2015 Turun hovioikeus poisti rangaistuksesta yhdyskuntapalvelun mutta piti käräjäoikeuden antaman ehdollisen vankeustuomion ennallaan. Ruotsissa Danhammer on tuomittu raiskauksesta.
Abinsk
Abinin kylässä asuneet adygeit karkotettiin vuonna 1834 Turkkiin ja paikalle perustettiin venäläinen linnoitus ja kasakkakylä. Vuonna 1963 Abinskista tuli kaupunki.
Kaupunki on maatalousalueen keskus, jossa on lähinnä elintarvike- ja rakennustarviketeollisuutta. Lähellä sijaitsee maeotien muinainen asuinpaikka.
Speksi
Omstart!
Lisäksi yleisö voi osoittaa suosiotaan onnistuneille suorituksille kuten lauluille, erityisille nokkeluuksille tai näyttäville sisääntuloille huutamalla toistuvasti pelkästään "Omstart! Omstart!". Nämä omstartit ovat erityisesti musiikkinumeroiden tapauksissa yleensä etukäteen suunniteltuja ja saattavat toisinaan olla olennainen osa näytelmää.
Luettelo Suomen speksiteattereista
Lisäksi opiskelijateatteria tekevät esimerkiksi OMS-teatteri (Otaniemen Teekkarispeksin alumnit) ja Pseudo (Tampereen yliopiston lääketieteen opiskelijat), mutta näitä ei mielletä spekseiksi, sillä niissä ei ole käytössä Omstart-huutoa ja improvisaatiota.
Avatar: The Last Airbender (videopeli)
Avatar: The Last Airbender (Avatar: The Legend of Aang Yhdistyneessä kuningaskunnassa ja Australiassa) on THQ:n kehittämä ja julkaisema toimintapeli. Peli julkaistiin vuonna Game Boy Advancelle, Nintendo DS:lle, Nintendo GameCubelle, PlayStation 2:lle, PlayStation Portable:lle ja Windowsille, Wiille ja Xboxille,
Peli perustuu Yhdysvaltalaiseen animaatiosarjaan Avatar.
Kansalaistottelemattomuus
Historiaa
Tunnetuimpia rauhanomaisen kansalaisottelemattomuuden puolestapuhujia ovat intialainen Mahatma Gandhi, joka toimi Intiassa ja sitä ennen Etelä-Afrikassa, ja yhdysvaltalainen Martin Luther King. Yhdysvalloissa kansalaistottelemattomuus syntyi yliopisto-opiskelijoiden protestiliikkeenä Vietnamin sotaa vastaan sekä toisaalta militanttien mustaihoisten Black Power -liikkeenä.
Gryllos (Plutarkhos)
Sisältö
Plutarkhos käsitteli eläinten henkisiä kykyjä myös tutkielmissaan Lihansyönnistä (De esu carnium) ja Eläinten älykkyydestä (De sollertia animalium).
Rannikkoreitti
Yleisillä kulkuneuvoilla reitin aloituspaikaksi voi valita esimerkiksi Salon (junayhteys), Tammisaaren (junayhteys), Hangon (junayhteys), Kemiön (linja-autoyhteys) tai Taalintehtaan (linja-autoyhteys). Reitin varrelta löytyy 18 pyörävuokrauspaikkaa, ja pyöriä voi palauttaa toiseen vuokrauspisteeseen. Koko reitti on käytössä kesäaikaan, ja muina vuodenaikoina vesiosuus Kasnäs-Hanko tai Kasnäs-Bengtskär-Hanko täytyy laivaliikenteen puuttumisen vuoksi jättää pois.
Luettelo Viron kaupungeista
Tämä artikkeli on luettelo Viron kaupungeista.
Teini
Kreikan kieli
1800-luvulla nuoret rahoittivat opintonsa kerjäämällä rahaa (ns. teinirahat) esittämällä teinilauluja. Teini-sana aloitti uuden kukoistuksen vuonna 1944, jolloin perustettiin Suomen Teiniliitto. Teiniliiton ja lyseoiden/lukioiden teinikuntien kulta-aikaa olivat 1960- ja 1970-luvut, mutta tämän jälkeen opiskelijatoiminnan epäpolitisoituminen marginalisoi ne.
Germaaniset vastineet
Suomen kielen teini-sanaa ei ole alun perin johdettu englannin teen-sanasta, vaikka se sopisi siihen tarkoitukseltaan hyvin. Tämä merkitys on paljon uudempi kuin suomen kielen teini. Se pohjaa germaanisten kielten tapaan ilmaista luvut 13–19 omalla erityisellä päätteellään. 1900-luvun alussa amerikkalaiset mainostajat alkoivat kohdella vastaavia ikäluokkia omana erityisenä kuluttajaryhmänään, jonka nimityksenä oli aluksi teenybopper ja sittemmin, noin vuosisadan puolivälistä lähtien teenager. Tämä käsite lainautui myöhemmin ruotsin kieleen muodossa tonårig ja vihdoin suomeen, jossa jo vanhastaan käytössä ollut sana sai nyt hieman uudenlaisen merkityksen.
Alois Brunner
Natsirikollisten jäljittäjä Efraim Zuroff Simon Wiesenthal -keskuksesta ilmoitti vuonna 2014, että Brunner kuoli vuonna 2010 Damaskoksessa. Brunner käytti Damaskoksessa asuessaan nimeä Georg Fischer.
Kuilun hyppyrimäet
Kuilun hyppyrimäet on neljän käytössä olevan ja yhden puretun hyppyrimäen muodostama mäkihypyn suorituspaikka Siilinjärvellä.
K42
Hyppyrimäen K-piste sijaitsee 42 metrissä ja HS-piste 46 metrissä.
Mäkiennätyksen kehittyminen (miehet)
Mäkiennätyksen 17,5 metriä on hypännyt Aleksi Lappi.
K8
Hyppyrimäen K-piste sijaitsee 8 metrissä, vauhtimäessä on peltilatu ja alastulorinteessä muovitus.
Simon Kostner
Seuraura
Kauden 2012–2013 Kostner pelasi kokonaan JYP-Akatemiassa. Kaudeksi 2013–2014 hän palasi kotimaahansa ja siirtyi vuoden mittaisella sopimuksella Elite.A:ssa pelanneen HC Fassan riveihin. Hän jakoi tehoilla 14+15=29 joukkueen sisäisen pistepörssin kolmannen sijan Diego Iorin kanssa. Kaudeksi 2014–2015 Kostner siirtyi vuoden mittaisella sopimuksella SV Ritten/Renonin joukkueeseen. Hän oli 12 osumallaan joukkueen kolmanneksi paras maalintekijä Patrick Rissmillerin kanssa, kuten myös kevään 2015 pudotuspeleissä. Kostner voitti Rittenissä Italian Cupin ja eteni joukkueen kanssa myös Serie A:n finaaleihin, mutta Italian-mestaruuden vei kuitenkin A&O Asiago. Hän osallistui Rittenin kanssa kauden aikana myös Continental Cupiin. Kauden 2015–2016 päätteeksi Kostner voitti Italian-mestaruuden.
Fyysikko
Historia
Viime vuosisadan alussa maailmassa oli arviolta 1 200 – 1 500 fyysikkoa. He kaikki työskentelivät yliopistoissa. Fyysikoita oli eniten Saksassa, Isossa-Britanniassa ja Ranskassa, jotka olivat tuolloin fysiikan tutkimuksen johtavia maita. Sadan viime vuoden aikana fyysikoiden lukumäärä on lisääntynyt nopeasti, sillä voimakkaan teknistymisen takia maailmassa on tarvittu ja tarvitaan yhä enemmän fysiikan osaamista ja tutkimusta. Nykyään vain osa fyysikoista työskentelee yliopistoissa. Suurimmalle osalle työpaikka löytyy teollisuudessa, tuotekehityksessä ja oppilaitoksissa. Fysiikka oli menneinä aikoina miesvaltainen ala, mutta nykyään yhä suurempi osa fyysikoista on naisia.
Fyysikoiden koulutus Suomessa
Fyysikon koulutuksessa opiskellaan fysiikan teorioita, mittaustekniikoita ja laitteiden käyttöä sekä matemaattisia menetelmiä. Useimpiin opinto-ohjelmiin sisältyy klassista mekaniikkaa, sähkömagnetismia, termodynamiikkaa, kvanttimekaniikkaa, erityistä ja yleistä suhteellisuusteoriaa, sekä näiden soveltamista fysiikan eri osa-alueilla, kuten ydin- ja hiukkasfysiikassa ja materiaalifysiikassa. Keskeistä fyysikon koulutuksessa on ongelmanratkaisutaitojen ja luonnonilmiöiden mallintamisen oppiminen. Fyysikon opinnot sisältävät matemaattisten ja numeeristen sekä muiden tietokoneavusteisten ratkaisumenetelmien opiskelua. Usein opintoihin sisällytetään kemiaa, biologiaa, nanotieteitä, matematiikkaa ja tietotekniikkaa. Etenkin fysiikan aineenopettajaksi tähtäävät opiskelevat fysiikan ja pedagogisten opintojen lisäksi muita luonnontieteitä toisiksi tai kolmansiksi opetettaviksi aineiksi. Fyysikon työn luonteen vuoksi opinnot sisältävät keskeisinä elementteinä myös kieli- ja viestintäopintoja sekä yhteistoiminnallisuuden opiskelua.
Maicon
Maajoukkueura
thumb|right|200px|Maicon [[Brasilian jalkapallomaajoukkue|Brasilian maajoukkuepaidassa.]] Maicon teki ensiesiintymisensä Brasilian maajoukkueessa 13. heinäkuuta 2003 Gold Cupin avausottelussa Meksikoa vastaan. Maajoukkueuransa toisessa ottelussa Hondurasia vastaan hän onnistui tekemään ensimmäisen maalinsa.
Botlih
Botlih on länsi-Dagestanin suurin kylä. Se koostuu kolmesta osasta. Vanhan kylän lähellä on 1970-luvulla rakennettu asuinalue, jossa sijaitsee suurin osa virastoista, yrityksistä ja muista laitoksista. Kolmen kilometrin päässä on vuosina 2005–2008 rakennettu varuskunta-alue.
Välimerenliitäjä
Koko ja ulkonäkö
Linnun pituus on noin 45–56 senttimetriä ja siipiväli 112–126 senttimetriä.
Esiintyminen
Välimeren populaatio talvehtii avomerellä Etelä-Afrikan ympärillä, alalaji borealis Brasilian ja Pohjois-Argentiinan edustalla. Nuoret borealikset viettävät ensimmäisen kesänsä Keski- ja Pohjois-Amerikan vesillä, kun taas nuoret diomedeat palaavat kesäksi Välimerelle.
Tupolev Tu-160
Yleistietoa
Tu-160:n siipien alapuolelle on asennettu yhteensä neljä Kuznetsov NK-321-mallin jälkipolttavaa suihkumoottoria, jotka ovat maailman tehokkaimmat sotilaslentokoneeseen suunnitellut moottorit. Tupolev-yhtiö on käyttänyt NK-321-moottoreita myös yliääninopeudella lentävän Tupolev Tu-144 -matkustajakoneensa myöhemmissä tuotantomalleissa. Moottorit suunniteltiin nostamaan suunnattoman painava kone ilmaan, sillä kaikki muut neuvostoliittolaisissa lentokoneissa käytetyt moottorit olisivat olleet alitehoisia Tu-160:lle. Moottorien tehon ansiosta pommittaja saavuttaa hieman yli kahden machin nopeuden. Suihkumoottorien suuren polttoainekulutuksen takia pommittajassa on enintään 15 tunnin lentomatkoihin riittävä sisäinen polttoainelasti, minkä ohella kone pystyy myös hyödyntämään ilmatankkausta.
Mihailo Petrović
Jalkapallomaajoukkue
Petrović debytoi Jugoslavian maajoukkueessa 1980.
Laurent Gaudé
Yksityiselämä
Laurent Gaudé asuu Pariisissa yhdessä italialaisen puolisonsa kanssa. Hänellä on kaksi lasta.
Köynnöspinaatti
Levinneisyys
Köynnöspinaatti on alun perin lähtöisin Kaukasuksen alueelta. Suomessa se on uustulokas, jota kasvaa vakiintuneena ainoastaan Hämeessä. Aikaisemmin laji on tavattu myös Varsinais-Suomesta.
Charles Chaynes
Charles Chaynes (1925 Toulouse – 24. kesäkuuta 2016 ) oli ranskalainen säveltäjä. Hän opiskeli Pariisin konservatoriossa Darius Milhaud’n sekä Jean Rivier’n johdolla ja voitti Prix de Romen vuonna 1951. Hänen tuotantoonsa kuuluu esimerkiksi lukuisia konserttoja, sinfonia ja sonaatteja. Vuodelta 1966 peräisin oleva konsertto uruille, jousiorkesterille, patarummuille ja lyömäsoittimille on omistettu Marie-Claire Alainille, ja siinä täysin atonaalista tekniikkaa hyödynnetään musiikissa, jota inspiroivat uskonnollis-mystiset lähteet (Cántico espiritual, Ristin Johannes). Niin ikään vuodelta 1966 on Yvonne Loriod’n kantaesittämä Chaynes’n pianokonsertto.
Vallankumouksellinen kansan vapautusrintama
Historia ja kannattajakunta
Järjestön perusti vuonna 1978 Dursun Karataş, joka oli eronnut Vallankumouksellinen polku -nimisestä ryhmittymästä. Vuoteen 1994 saakka DHKP/C toimi nimellä Vallankumouksellinen vasemmisto (Devrimci Sol tai Dev Sol). Karataş vangittiin vuonna 1980, mutta onnistui pakenemaan 1989. Hän vietti loppuelämänsä maanpaossa ja menehtyi Hollannissa syöpään vuonna 2008. Järjestön nykyiset johtohenkilöt ovat tuntemattomia.
Nicole Hosp
Nicole Hosp (s. 6. marraskuuta 1983 Ehenbichl, Itävalta) on itävaltalainen uransa lopettanut alppihiihtäjä ja olympiamitalisti.
Sääskilahti
Sääskilahti tai Sääskenperä on kylä Ranuan kunnassa. Se sijaitsee Simojärven länsirannalla noin 40 kilometriä Ranuan kuntakeskuksesta koilliseen. Vuonna 1998 kylässä oli 102 asukasta.
Eteläinen pallonpuolisko
Eteläinen pallonpuolisko on se maapallon osa, joka jää päiväntasaajan eteläpuolelle. Eteläisellä pallonpuoliskolla kesä on joulukuusta helmikuuhun ja talvi kesäkuusta elokuuhun.
Katso myös
המיספירה
Tosh Townend
Tosh Townendin isä on australialainen Peter Townend, joka oli vuoden 1976 surffauksen maailmanmestari. Peter Townendilla oli lautoja ympäri taloa ja hän antoi Toshin käyttää niitä vapaasti. 16-vuotiaana Tosh päätti lopettaa koulun ja alkoi tehdä enemmän rahaa kuin yksikään hänen opettajistaan. Hänen isänsä hyväksyi poikansa koulun lopettamisen.
Newsy Lalonde
Jääkiekossa hyökkääjän paikkaa pelannut Lalonde edusti Montreal Canadiensia, ja häntä alettiin ensimmäisenä kutsua lempinimellä Flying Frenchman – nimitystä käytettiin sittemmin useiden Montreal-tähtien tapauksessa. Hän pelasi myös WCHL:n Saskatoon Sheiks -seurassa.
Maalintekoennätyksiä
Newsy Lalonde oli ensimmäinen kuusi maalia yhdessä NHL-ottelussa tehnyt pelaaja. Lalonde teki keskimäärin eniten maaleja ottelua kohden kuin kukaan muu pelaaja NHL:n historiassa. Tämä koskee niin runkosarja- kuin pudotuspeliotteluitakin. Runkosarjassa hän teki 1,26 maalia ottelua kohden, pudotuspeleissä 2,14. Lalonde on yksi viidestä pelaajasta, joka on pystynyt tekemään viisi maalia yhdessä NHL:n pudotuspeliottelussa. Muut neljä pelaajaa ovat Maurice Richard, Darryl Sittler, Reggie Leach ja Mario Lemieux.
Liettua Eurovision tanssikilpailussa
Liettualle pisteitä antoivat seuraavat maat: Suomi (1), Puola (1), Portugali (1), Saksa (4), Ruotsi (3), Ukraina (6), Iso-Britannia (6) ja Irlanti (12).
Rotavirusrokote
Haittavaikutukset
Koska rokote sisältää elävää virusta, Terveyden ja hyvinvoinnin laitoksen mukaan rokoteviruksen siirtyminen läheisessä kontaktissa rokotetun kanssa oleviin on teoreettisesti mahdollista. THL suosittelee tavanomaisesta käsihygieniasta huolehtimiseen vaippojen vaihdon yhteydessä ja tehostettua käsihygieniaa tulee noudattaa, mikäli jollakulla perheessä on alentunut puolustuskyky, esim. immuunivajavuustila. Noin 9 % ensimmäisen kerran rokotetuista erittää vähäisiä määriä virusta ulosteeseen, mutta uusinta-annoksilla elävän rokoteviruksen erittyminen on olematonta.
Capitol Records
Ensimmäisiä siinä levyttäneitä artisteja olivat esimerkiksi Nat King Cole, Paul Whiteman, Ella Mae Morse sekä Martha Tilton.
Wicca
Oppi
Traditionaalinen wicca korostaa vuorovaikutusta sekä miespuolisten että naispuolisten jumaluuksien kanssa. Sen sijaan eklektinen wicca korostaa usein naispuolista jumalatarta. Toinen oppi on jumaluuden läsnäolo kaikessa elävässä. Jumala saatetaan yhdistää metsään, villieläimiin ja aurinkoon: nimityksiä ovat esimerkiksi Metsän Herra, Sarvipää ja aurinkopoika. Jumalatar yhdistetään maahan ja hedelmällisyyteen (Äiti maa) tai kuuhun ja veteen sekä sisäiseen näkemykseen ja luovuuteen. Jumaluuksista voidaan myös käyttää eri alueiden mytologioiden mukaisia nimiä.
Etiikka ja elämäntapa
Nykyiset uuspakanuusliikkeet ovat rajat ylittäviä ja maailmanlaajuisia. Uskontoa harjoitetaan osana nykyaikaista elämäntapaa, mutta samalla ne ovat vastareaktio ihmisten irtautumiselle luonnosta. Uuspakanuus liittää itsensä luontoon ja puhuu itsestään luonnonuskontona. Uuspakanauskonnot keskittyvät kokemukseen ja rituaaleihin. Sen sijaan perinteisillä uskonopeilla on vähemmän merkitystä.
Aurinkopyhät
Esbatia vietetään täydenkuun aikaan, joita vuodessa on 12–13 kertaa. Yleisesti ottaen kuun vaiheiden juhlat eli esbatit ovat rituaalista työskentelyä varten ja auringon kiertokulkua ja maanviljelyksen käännekohtia merkitsevät sapatit ovat juhlimista varten. Sapatteja kutsutaan yleisesti niiden kelttiläisillä nimillä, mutta myös suomennettuja nimiä käytetään.
Perusosatekijät
Wiccan rituaalit ovat hyvin moninaisia. Ne voidaan jakaa yhdeksään eri perusosatekijään, joita kuitakin voidaan suorittaa monin eri tavoin.
Koripallon miesten SM-sarjakausi 1976–1977
Ylimääräinen sarjakarsinta
Molemmat ottelut pelattiin Tarmon saliongelmien vuoksi Joensuun Urheilutalolla.
John Mack
John Mack (30. lokakuuta 1927 – 23. heinäkuuta 2006) oli yhdysvaltalainen klassinen oboisti.
Mack soitti vuosina 1965–2001 Clevelandin orkesterissa. Vuonna 1990 Clevelandin orkesteri tilasi säveltäjä Ellen Zwilichiltä oboekonserton Mackin 25 orkesterissa viettämän vuoden kunniaksi. Mack kuoli Clevelandissa, Ohiossa aivokasvaimeen vuonna 2006.
Botlihin piiri
Nähtävyyksiä ovat 1400–1500-luvulla rakennettu Munin kylän puolustustorni, Andijskoje Koisun ylittävä silta, Preobraženskin linnake Inhelon kylän lähellä, vanhat moskeijat ja asuinrakennukset.
Alfred Cortot
Cortot opetti vuosina 1907–1923 Pariisin konservatoriossa muiden muassa Clara Haskilia, Dinu Lipattia, Vlado Perlemuteria ja Marguerite Monnotia. Vuonna 1919 hän perusti Pariisissa École Normale de Musique de Paris -opiston. Hän kuoli Lausannessa.
Filosofinen zombi
Filosofisia zombeja käyttävät argumentit
Voi kuitenkin olla intuitiivista ajatella, että filosofisia zombeja voisi olla olemassa. Tällaiselta kannalta fysikalismi ja behaviorismi näyttäisivät olevan väärässä. Useimmat filosofisten zombien loogista mahdollisuutta puolustavat argumentit tukevat jonkinlaista dualismia, eli näkemystä, jonka mukaan todellisuus koostuu kahdesta puolesta, henkisestä ja aineellisesta. Dualistisia näkemyksiä on useita erilaisia: substanssidualismin mukaan henkinen ja aineellinen ovat erillisiä substansseja eli perusaineksia, ominaisuusdualismin mukaan ne voivat olla esimerkiksi saman fysikaalisen alarakenteen eri ominaisuuksia.
Ivica Barbarić
Jalkapallomaajoukkue
Barbarić debytoi Jugoslavian maajoukkueessa 1988.
Othmar Schneider
Othmar Schneider (27. elokuuta 1928 Lech am Arlberg – 25. joulukuuta 2012) oli itävaltalainen alppihiihtäjä, olympiavoittaja ja ampuja.
Schneider voitti Oslon talviolympialaisissa 1952 kultaa pujottelusta ja hopeaa syöksylaskusta. Samana vuonna hänet valittiin Itävallan vuoden miesurheilijaksi. Schneider sijoittui vielä Åren MM-kilpailuissa 1954 suurpujottelussa neljänneksi. Cortina d’Ampezzon talviolympialaisissa 1956 hän oli pujottelun 12:s.
Kansankulttuuri
Kansanperinne on vanhaa ja perinteistä kansankulttuuria. Nykyaikaista kansankulttuuria ovat esimerkiksi monet populaarit (rahvaan keskuudessa suositut, laajalle levinneet) kulttuuri-ilmiöt. Kansankulttuuri on jakautunut useisiin alakulttuureihin.
Marsalkan hopeatorvet
Kappaleen on säveltänyt sotilaskapellimestari Artturi Rope silloisen Suomen Valkoisen Kaartin vuosijuhlaan vuonna 1932. Rope toimi tuohon aikaan soittajana Suomen Valkoisen Kaartin soittokunnassa eli nykyisessä Kaartin soittokunnassa. Sotamarsalkan hopeatorvet tuli koko Suomen kansalle tutuksi sotavuosina, jolloin se soi elokuvateattereissa puolustusvoimien katsausten tunnusmusiikkina sekä radioitujen asemiesiltojen alkukappaleena. Kappale alkaa tunnetulla fanfaarimelodialla. Kappaleen alku soitetaan nykyään joka vuosi Turun joulurauhan julistamisen yhteydessä.
Profilointi
Tekijäprofiloinnissa pyritään päättelemään rikoksentekijän ominaisuuksia rikospaikkatietojen pohjalta. Sarjoittaminen on menetelmä, jolla pyritään tunnistamaan rikoksia, jotka ovat todennäköisesti saman tekijän tekemiä niissä ilmenneen samankaltaisuuden perusteella. Sarjoittamalla etenkin sarjamurhat on pystytty yhdistämään oikeaan tekijään useimmissa tapauksissa. Maantieteellisessä profiloinnissa pyritään tekemään päätelmiä rikoksen tekijästä ja tämän asuinpaikasta rikoksen tekopaikkojen pohjalta. Monissa rikoslajeissa tekijän asunnon ja rikoksen tekopaikan välinen etäisyys on lyhyt, ja erityisen lyhyt kun kyseessä on tunnepitoinen rikos eikä taloudellista hyötyä tavoitteleva rikos. Joskus tekijän asuinpaikka päätellään siitä, että rikospaikat muodostavat kehän tekijän kotipaikan ympärille.
Monokulttuuri
thumb|Soijapelto Brasiliassa Monokulttuuri on yhden kasvilajin viljelemistä. Esimerkiksi vehnäpelto tai istutusmetsä on tällainen. Jos viljelykasvi on sama useampana vuotena peräkkäin, monet tuhoeläimet, kasvitaudit ja rikkakasvit runsastuvat pienentäen viljelykasvin satoa.
Hämähäkit
Ruumiinrakenne
Hämähäkin ruumis on kaksiosainen. Jalat kasvavat eturuumiista, ja myös pää on osa eturuumista. Etu- ja takaruumista yhdistää hyvin kapea vyötärö.
Tukiranka
Hämähäkin ruumista peittää ulkoinen tukiranka. Se suojaa hämähäkkiä kolhuilta, kemiallisilta aineilta ja kuivumiselta, ja siihen kiinnittyvät lihakset. Tukiranka on pehmeää nivelten kohdalta ja kovaa lihasten kiinnityskohdissa. Se korvautuu uudella muutaman kerran hämähäkin elämän aikana, mutta useimmat lajit eivät uusi tukirankaansa enää saavutettuaan sukukypsyyden.
Jalat
Hämähäkin jalassa on seitsemän niveltä ja kaksi kynttä, joissa on rivi hampaita. Verkkoja kutovilla hämähäkeillä on kolmas kynsi. Kynsiensä avulla hämähäkki pystyy tarttumaan pintoihin hyvin tiukasti. Monilla ilman verkkoa saalistavilla hämähäkeillä on lisäksi tarttumakarvoja jalkojensa päissä, joillakin lajeilla muuallakin jaloissa, joiden avulla hämähäkki pitää saalistaan kiinni.
Takaruumis
Hämähäkin takaruumiissa on 12 osaa, joihin kuuluvat useimmat sisäelimet, kuten sydän, lisääntymiselimet, hengityselimet ja ruoansulatuselimet. Takaruumiin takaosassa on kolme paria kehruurauhasia, joilla hämähäkki tuottaa seittiä ja liimamaista ainetta, jolla se tarttuu saaliiseensa.
Hämähäkki pystyy säilömään ravintoa keskisuoleensa pitkäksi ajaksi, minkä ansiosta se pystyy olemaan pitkiäkin aikoja syömättä. Hämähäkin sydän on putkimainen ja avoin etu- ja takapäästään. Se sijaitsee juuri kuoren alla takaruumiin selkäpuolella. Hämähäkillä on avoin verenkiertojärjestelmä, jossa kiertää hemolymfaa. Keuhkoja on yksi tai kaksi paria. Happea kuljettaa hemosyaniinimolekyyli.
Myrkky
pienoiskuva|200px|Myrkyllinen [[mustaleski.]]
Parittelu
Paritteluvalmiit naaraat jättävät jälkeensä feromoneilla kyllästetyn rihman, jota koiraat voivat seurata. Koiras havaitsee naaraan myös ilmassa leijuvien feromonien avulla. Joka lajilla on oma feromoninsa ja se tuo juuri oikean lajin koiraan naaraan luokse. Koiraan löytäessä naaraan sen on viestitettävä, ettei se ole saalis. Muussa tapauksessa koiras tulee heti syödyksi. Koiraat saattavat antaa naaraalle ruokalahjan.
Muninta
Kestää noin viikko tai pari parittelusta, ennen kuin naaras alkaa munia. Joillakin lajeilla aikaa voi mennä jopa kuukausia. Naaras munii kerralla yhdestä tuhanteen munaa, yleensä yöllä. Jotkin lajit naamioivat munansa näyttämään esim. kuihtuneilta lehdiltä, etteivät pedot söisi niitä. Naaras saattaa myös kantaa munia mukanaan tai valmistaa niille pesän.
Suojautumiskeinoja
Eräät hämähäkit osaavat käyttää suojaväritystä vihollisten välttelemisessä. Yksi omaperäisimmistä naamioitumistavoista on matkia muurahaista (tätä tekevät mm. suvut Myrmarachne ja Synageles). Viholliset välttelevät muurahaisia niiden kivuliaiden pistojen vuoksi.
Ristihämähäkit
Ristihämähäkkeihin kuuluu noin 3000 lajia. Kaikki ristihämähäkit kutovat pyöreän verkon. Seitin säästäminen on hämähäkille hyvin tärkeää, sillä se kuluttaa siihen paljon valkuaisaineita.
Pillimehu
thumb|Pillimehua juova kiinalaislapsi. Pillimehu on juomapakkaus, jossa on mukana pilli juoman nauttimista varten. Pakkauksen yläosassa on pieni reikä jonka läpi pilli työnnetään pakkaukseen. Pillimehu on kerta-annokseksi suunniteltu, Suomessa yleensä 2 dl kokoinen pakkaus. Tyypillisesti kartongista tehdyt pillimehut ovat nykyään yleensä suorakulmaisen särmiön muotoisia; ensimmäinen pakkaustapa oli nelisivuinen nelitahokkaan eli tetraedrin muotoinen juomapakkaus, jonka mukaan tuotteen kehittänyt Tetra Pak sai nimensä.
Huliganismi
Venäjällä
Huliganismia on esiintynyt 2000-luvulla Venäjällä jalkapallo-otteluissa ja rasistisina levottomuuksina. Näihin nuorten miesten käyttäytymisiin ei kuitenkaan ole juuri puututtu. Valtiovallan herätti kuitenkin Pussy Riot -niminen performanssiryhmä, jonka käyttäytymisen valtiovalta koki uhkaavaksi, ja ryhmää on syytetty huliganismin vakavammasta muodosta.
Nguyễn Tuấn Anh
Jalkapallomaajoukkue
Nguyễn Tuấn Anh debytoi Vietnamin maajoukkueessa 2016. Hän on pelannut 12 maaottelua ja tehnyt niissä yhden maalin.
Washington (osavaltio)
Ilmasto
Vuoden lämpimimmät kuukaudet ovat heinä- ja elokuu, jolloin keskimääräinen ylin lämpötila Seattlessa on noin 24,5 astetta. Keskimääräinen alin on aina nollan yläpuolella, kylmimmillään joulukuussa +2 astetta. Korkein osavaltiossa koskaan mitattu lämpötila on ollut 47,8 °C ja alin −44,4 °C.
Derrick Atkins
Atkins on voittanut Bahaman mestaruuden 100 metrillä 2005, 2006, 2007, 2008, 2009 ja 2012.
100 metrin juoksun entinen maailmanennätysmies, Jamaikan Asafa Powell, on Atkinsin pikkuserkku.
Punakosmos
Punakosmoskukka on pysty, tavallisesti haarovavartinen ja kasvaa 20–100 senttimetriä korkeaksi. Vastakkain sijaitsevien lehtien lapa on kahdesta kolmeen kertaan pariosainen ja hyvin kapealiuskainen. Mykeröt ovat neljästä yhdeksään senttimetriä leveitä. Laitakukkina on tavallisesti kahdeksan neuvotonta kielikukkaa, joiden kieli on leveä, hammaskärkinen ja yleensä tummanvioletti. Kehräkukat ovat keltaisia kaksineuvoisia torvikukkia.
Saksa toisessa maailmansodassa
Hyökkäys Neuvostoliittoon 1941–1943
Vuoden 1942 kesällä Saksa aloitti jälleen etenemisen Neuvostoliitossa. Saksa eteni Stalingradiin, jossa se kuitenkin kärsi suuren tappion. Stalingradin taistelusta muodostui yksi sodan käännekohdista. Hitler kielsi joukkojaan perääntymästä ja luovuttamasta vallattuja alueita viholliselle, mutta hyökkääjän painostus oli liikaa ja perääntyminen alkoi. Neuvostoliitto eteni jatkuvasti lähemmäs Saksaa idässä. Saksan viimeinen pinnistys oli Kurskin panssaritaistelu vuonna 1943, jonka jälkeen armeija oli lyöty ja Neuvostoliiton joukot tulivat yhä lähemmäksi.
José Antonio Montero
José Antonio Montero Botanch (s. 5. tammikuuta 1965 Barcelona) on espanjalainen entinen koripalloilija.
Otto Alatalo
Alatalo kävi kansakoulun ja Oriveden kansanopiston. Alatalon vanhemmat olivat Anttu Alatalo ja Hilda Alatalo. Alatalon puoliso oli Helvi Susanna (o.s. Erkkilä) (kuollut 1982).
Taikavuori
Mann tarkoitti Taikavuoren aluksi paljon lopullista versiota lyhyemmäksi pienoisromaaniksi. Se oli tarkoitettu mukaelmaksi Kuolemasta Venetsiassa ja kuvaukseksi Mannin saamista vaikutelmista parantolasta Sveitsin Davosissa, jossa hänen vaimonsa oli useita kuukausia hoidossa keuhkosairauden vuoksi vuonna 1912. Ensimmäinen maailmansota keskeytti kirjan kirjoittamisen ja sen vaikutukset saivat Mannin kirjoittamaan romaanin uudestaan ja laajentamaan sitä käsittelemään länsimaisen yhteiskunnan ”itsetuhoviettiä” sekä sairauden ja kuolevaisuuden kysymyksiä.
Tanskan jalkapallomaajoukkue
Tanska on ollut miesten jalkapallon kansainvälisellä huipulla 1980-luvun puolivälistä lähtien, parhaimpana saavutuksena Euroopan mestaruus 1992 Ruotsin kisoista. EM-kisoissa Tanska on pelannut yhdeksän kertaa. MM-kisoissa Tanska on pelannut viidesti, ja edennyt parhaimmillaan puolivälieriin.
Tanskalainen dynamiitti (1980-1990)
Seuraavan kerran Tanskan joukkue selviytyi kansainväliseen arvoturnaukseen 1984 EM-kisoihin, missä se eteni välieriin saakka, kunnes hävisi Espanjalle rangaistuspotkukilpailussa. Noihin aikoihin valmentajana toimi Sepp Piontek. 1980-luvulla alkoivat ilmetä myös Tanskan maajoukkueen kansainvälisestikin tunnetut kannattajat, iloiset roligaanit, jotka kannattavat joukkuettaan riemukkaasti, mutta hyväntahtoisesti ja tarjoavat näin vastakohdan huliganismille. 1984 EM-kisoissa kannattajat palkittiin FIFA:n reilun pelin palkinnolla.
Glenn Quagmire
Perhe ja muut suhteet
Quagmire viettää aikaa myös ystäviensä Peterin, Joen ja Clevelandin kanssa paikallisessa pubissa, juoden olutta. Quagmire on todennut Peterin olevan tämän paras ystävänsä, vaikka heillä on ollut erimielisyytensä. Quagmire ottaa usein myös porukassa "johtajan" roolin, Peterin ollessa pois.
Peltolammi
Historia
Varhaisin asiakirjamaininta Peltolammista löytyy Turun tuomiokirkon keskiaikaisesta kopiokirjasta, niin kutsutusta Mustasta kirjasta. Kirjassa on vuoden 1450 tienoilla laadittu luettelo Ylä-Satakunnan erämaista, joista yksi on Peltolamminsara. Vuonna 1569 tehdyn katselmuksen mukaan Peltolamminsaran omisti Tammerkosken tilan isäntä Vaininen. 1600-luvulla Peltolammin metsänvartijan torppa kuului Tammerkosken kartanoon, ja torpan isäntä oli myös kartanon tynnyrintekijä.
Anja Niedringhaus
Vuonna 2005 hän voitti uutisvalokuvauksen Pulitzer-palkinnon Irakin sotaa käsittelevillä kuvilla osana 11 hengen valokuvaajaryhmää. Samana vuonna Niedringhaus sai myös International Women's Media Foundation -säätiön palkinnon. Hänen valokuviaan on ollut esillä useissa museoissa, muun muassa Frankfurtin Museum für Moderne Kunstissa.
Viina
Määrittelyjä
Nimityksellä viina on Suomessa perinteisesti tarkoitettu erityisesti vodkaa ja muita vähintään 30 prosenttia alkoholia sisältäviä maustamattomia juomia, joissa on usein lisättyä sokeria. Suomessa tunnetuimpia viinoja on Koskenkorva.
Wii Sports
Keilaus
Pelaajan tulee kaataa mahdollisimman monta keilaa heittämällään keilapalloa. Pelaaja painaa Wii Remoten B-liipaisimen pohjaan, heiluttaa kättään ja päästää liipaisimen irti, jolloin keilapallo vierii keilojen luo. Ennen heittoa tähtäystä voi halutessaan säätää ristiohjaimella ja pelaajan rintamasuuntaa A-näppäimellä. Wii Remote tunnistaa myös kierteen, mikäli pelaaja pitää ohjainta hieman sivuttain.
Jordan Rudess
Jordan Charles Rudess (s. 4. marraskuuta 1956, New York) on yhdysvaltalainen kosketinsoittaja. Hänet tunnetaan parhaiten Dream Theaterin jäsenenä.
Ura
Kun hän soitti Dixie Dregsissä, eräässä konsertissa tapahtui sähkökatkos, jolloin kaikki muut instrumentit paitsi Jordanin koskettimet menettivät virrat. Jordan jäi lavalle improvisoimaan rumpali Rod Morgensteinin kanssa. Heidän yhteistyönsä toimi niin hyvin, että he päättivät esiintyä useammin yhdessä nimellä Rudess/Morgenstein Project (myöhemmin RMP). He ovat julkaisseet studio- ja live-albumin. Rudess/Morgenstein Project soitti myös Dream Theaterin lämmittelijänä eräällä Pohjois-Amerikan-kiertueella.
Lauri Helariutta
Helariutta toimi opettajana Ahlaisissa 1928–1935 ja Punkalaitumella 1936–1967. Hän oli Punkalaitumen Osuuskassan toimitusjohtajana 1946–1955 ja Punkalaitumen Sanomain päätoimittajana 1951–1975
V2 – Jäätynyt enkeli
V2 – Jäätynyt enkeli on vuonna 2007 ensi-iltansa saanut suomalainen rikoselokuva, jonka on ohjannut Aleksi Mäkelä. Se on jatko-osa vuonna 2004 julkaistulle elokuvalle Vares – yksityisetsivä ja Vares-elokuvasarjan toinen osa. Elokuva perustuu Reijo Mäen romaaniin Jäätynyt enkeli. Jussi Vareksen roolissa nähdään toista ja viimeistä kertaa Juha Veijonen.
Juoni
Samaan aikaan Poriin suuntaa myös vankilasta vapautunut tappaja Veikko Hopea.
Venäjän posti
Venäjän posti esitteli vuoden 2015 lopussa uuden digitaalisen tilauspalvelun. Venäjän Posti toimi tilaustoimistona suorassa yhteistyössä kustantajien kanssa.
Cilgerranin linna
Historia
William Marshall II käynnisti laajat jälleenrakennustyöt jolloin sen ympärillä tehtiin maanrakennustöitä ja rumputorneihin muurattiin lisää paksuutta sekä tehtiin porttirakennus, mutta sitä ei enää ole olemassa. Rumputornien seinämät ovat ulkopinnoilta paksumpia kuin sisäosien osalta ja työ on melko krouvia, pääpaino oli puolutuksellisuudessa.
Suomen Teiniliitto
Liiton puheenjohtajat
Pääsihteerinä 1960–1970-lukujen taitteessa oli Marianne Laxén.
Jalkapallon maailmanmestaruuskilpailujen 1994 loppuottelu
Tapahtumat
250px|right|thumb|Ottelun pelipaikka, [[Rose Bowl (stadion)|Rose Bowl.]]
Timo Kivinen
Timo Pekka Kivinen (s. 8. joulukuuta 1959 Lappeenranta) on suomalainen kenraali ja Suomen puolustusvoimain komentaja 1. elokuuta 2019 alkaen. Aiemmin Kivinen on toiminut muun muassa Pääesikunnan päällikkönä 2017–2019, puolustusvoimien strategiapäällikkönä 2015–2017 sekä Karjalan prikaatin komentajana 2011–2014.
Hesiodos
Elämä
Toinen perinne mainitaan ensimmäisen kerran eräässä Khersios Orkhomenoslaisen 600-luvulla eaa. kirjoittamassa epigrammissa. Sen mukaan Hesiodos on haudattu Boiotian Orkhomenokseen. Aristoteleen nimiin laitetun Orkhomenoksen valtiomuodon mukaan thespiailaisten hävittäessä Askran paikalliset hakivat turvaa Orkhomenoksesta, ja kokosivat oraakkelin neuvosta Hesiodoksen tuhkat ja siirsivät ne kaupungin agoralle sen tarunomaisen perustajan Minyaksen haudan viereen. Lopulta orkhomenoslaiset pitivät myös Hesiodosta kaupunkinsa ainakin henkisenä perustajana. Myöhemmät kirjailijat pyrkivät yhdistämään nämä kaksi kertomusta Hesiodoksen haudasta.
Rytíři Kladno
Joukkue on tuottanut monta NHL-tasolle noussutta pelaajaa kuten (seuran omistaja) Jaromír Jágr, Tomáš Kaberle, František Kaberle, Tomáš Plekanec, Radko Gudas, Patrik Eliáš, sekä Martin Procházka. Myös jääkiekon SM-liigasta tutut: Petr Tenkrát, Radek Smoleňák sekä Ivan Huml ovat Kladnon kasvatteja. Joukkue putosi toiseksi korkeimmalle sarjatasolle kaudeksi 2002-2003 ja uudestaan vuonna 2014, mutta muuten joukkue on totuttu näkemään Tšekin korkeimmalla tasolla Extraligassa. Tšekkoslovakian aikoihin Kladnon edustusjoukkue kisasi tiukasti maansa mestaruudesta ja voittikin sen kuusi kertaa. HC Kladno on aikanaan saanut tukea alueen terästeollisuudelta. Seuran alamäen syynä pidetään yleisesti ennen vuosituhannen vaihdetta tapahtuneita teollisuuden konkursseja ja niiden seurauksena sulkeutuneita rahahanoja.
Walt Disney World
thumb|upright|[[Tuhkimon linna Walt Disney Worldissä.]] Walt Disney World Floridassa on maailman suurin teemamaailma, jonka pinta-ala on noin 120 neliökilometriä ja joka sijaitsee noin 32 kilometriä Orlandosta lounaaseen. Walt Disney World avattiin 1. lokakuuta 1971.
Vehno (järvi)
Luontoarvoja
Järven pohja on hiekkaa ja silttiä, rannat ovat matalia ja varsinkin pohjois- ja länsipuolella ne ovat soistuneita. Rantojen ympäristö on asutusaluetta, suota, luhtaniittyä ja metsämaata. Järvessä elää runsas kalalajisto: lahna, hauki, ahven, salakka, pasuri, kiiski, sorva, suutari, made, kuha, säyne, mutakala ja rantanuoliainen, sekä joitakin Rutilus- ja Carassius-suvun kalalajeja.
Maurren Higa Maggi
Pekingissä 2008 Maggista tuli ensimmäinen yleisurheilussa olympiakultaa voittanut brasilialaisnainen. Hän voitti pituushypyn tuloksella 704. Hopeamitalisti Tatjana Lebedeva hyppäsi viimeisellään yhden senttimetrin päähän. Berliinin MM-kilpailuissa 2009 hän sijoittui seitsemänneksi ja Daegun MM-kilpailuissa 2011 11:nneksi. Hän voitti 2011 Etelä-Amerikan mestaruuden tuloksella 652 ja Pan-Amerikan kisat tuloksella 694. Hän karsiutui loppukilpailusta Lontoon olympialaisissa 2012. .
Aavikkojärvi
thumb|180px|Australialaisen aavikkojärven [[Lake Hartin rantaa]] Aavikkojärvi tai playa on kuiva tai väliaikaisesti vedellä täyttyvä järviallas tai jäänne muinaisesta sisäisestä valuma-alueesta. Järven pohja koostuu usein hienojakoisesta sedimentistä, jonka seassa on emäksisiä suoloja. Jos pinta muodostuu pääasiassa suoloista aluetta kutsutaan suolajärveksi, -pannuksi tai -tasangoksi.
Hans-Georg von Friedeburg
Friedeburg sai käskyn Dönitziltä varhain toukokuussa 1945 neuvotella liittoutuneiden kanssa. Hän saapui kenraali Bernard Montgomeryn päämajaan Lüneburgissa Saksassa 2. toukokuuta, ja allekirjoitti virallisen asiakirjan antautumisesta koko Saksan laivaston, saksalaisten johtajien ja joukkojen puolesta Pohjois-Euroopassa. Antautuminen tuli voimaan keskiyöllä 8.–9. toukokuuta 1945.
23. toukokuuta 1945 liittoutuneet ilmoittivat Friedeburgille, että hänet pidätetään sotavankina muiden Saksan korkeimman sotilasjohdon upseerien lailla. Hän teki itsemurhan ottamalla myrkkyä vielä samana päivänä.
Sonatas and Interludes
Teoksen esittämisen vaatima pianon preparointi kestää noin kaksi ja puoli tuntia, ja sen aikana 45 pianon ääntä muokataan laittamalla kielien väliin erilaisia ruuveja, muttereita sekä muovin ja kumin kappaleita. Preparointi jakaa pianon kolmeen erilliseen sointiryhmään.
D-liitin
Yleisimmät D-liittimet tyypillisine käyttökohteineen ovat:
Patrick Marleau
Ura
Marleau on edustanut Kanadaa maajoukkuetasolla useasti ja pelannut 41 A-maaottelua tehoin 14 + 8 = 22. Marleau on saavuttanut maajoukkueessa muun muassa maailmancupin voiton 2004, MM-kultaa 2003 ja MM-hopeaa 2005. Marleau valittiin San Josen kauden pelaajaksi kaudella 2003–2004.
Kesäkuussa 2019 Marleau kaupattiin Torontosta Carolina Hurricanesiin vaihdossa kuudennen kierroksen varausvuoroon vuoden 2020 NHL:n varaustilaisuuteen. Muutama päivä siirron jälkeen uutisoitiin Hurricanesin ostaneen hänen sopimuksensa ulos, minkä myötä Marleau on vapaa siirtymään mihin tahansa seuraan.
Armas Pärssinen
Sisällissodan jälkeinen aika
Sisällissodan päätyttyä Pärssinen palveli Sortavalan alue-esikunnan päällikön apulaisena ja myöhemmin päällikkönä. Hän erosi armeijasta 31. heinäkuuta 1918 ja työskenteli sen jälkeen asianajajana Sortavalassa. Hän toimi vuosina 1918-1919 kuusi kuukautta Sortavalan tuomiokunnan ja vuonna 1931 yhden kuukauden Kurkijoen sekä Salmin tuomiokunnan väliaikaisena tuomarina. Lisäksi hän toimi Sortavalan piirin nimismiehenä vuosina 1918-1919. Seuraavaksi hän siirtyi Rannikkotykistörykmentin sotatuomariksi, jossa tehtävässä hän toimi 1. tammikuuta - 8. marraskuuta 1919 välisen ajan. Sotatuomarin tehtävistä hän siirtyi kutsuntatoimiston sihteeriksi, jossa toimessa hän oli 23. lokakuuta 1923 saakka, jonka jälkeen hän toimi Sortavalan kaupungin virkaa tekevänä pormestarina ja jatkoi pormestarin sijaisuuksia kesäisin aina vuoteen 1930 saakka. Muuten hän toimi vuonna valtion majoitusasiamiehenä ja toimi kihlakunnanoikeuden puheenjohtajana useilla paikkakunnilla muun muassa Sortavalassa, Ruskealassa, Salmissa, Suojärvellä, Kurkijoella, Parikkalassa ja Repolassa.
Buster Posey
Ammattilaisura
Kausi 2013 osoittautui kokonaisuutena pettymykseksi, vaikka Posey valittiinkin toistamiseen tähdistöotteluun. Hänen lyöntitilastonsa laskivat MVP-kauteen verrattuna, ja lisäksi Giants jäi pudotuspelien ulkopuolelle.
Yksityiselämä
Posey tapasi tulevan vaimonsa Kristenin lukiossa, ja he menivät naimisiin tammikuussa 2009. He saivat kaksoset vuonna 2011. Pari aloitti vuonna 2016 aktiivisen hyväntekeväisyystyön syöpää sairastavien lasten hyväksi.
Silitysrauta
Merkinnät
Silitysraudoissa ja vaatteissa käytetään silityslämpötilan merkkinä usein pisteitä, joskus myös tekstiä: kylmä, lämmin ja kuuma.
Rein
Rein on yksi Euroopan pisimmistä joista. Sen pituus on 1 230 kilometriä. Yhdessä Tonavan kanssa se muodosti aikoinaan Rooman valtakunnan pohjoisrajan. Rein on tärkeä vesiväylä tavaroiden kuljetuksessa Pohjanmereltä sisämaahan.
Reinin alkulähteet
¹ Hinterrhein, Läntalücke, Hinterrhein 46.50689°N, 9.05047°W ² Rein Anteriur, Lai da Tuma, Tujetsch 46.64°N, 8.65836°W ¹¹ Dischmabach/Landwasser, Scalettahorn, S-chanf 46.69342°N, 9.93433°W ¹² Rein da Medel, Lago di Dentro, Quinto 46.56925°N, 8.69581°W
Nikola Prkačin
Prkačin pelasi kaudet 2003–2007 Turkin liigassa Efes Pilsenin riveissä. Hän voitti maan mestaruuden vuosina 2004 ja 2005 sekä cup-mestaruuden 2006 ja 2007. Prkačin aloitti kauden 2007–2008 MBK Dynamo Moskovassa. Hän siirtyi kesken kauden Kreikan liigaan, Panathinaikos BC:n riveihin voittaen sekä Kreikan liiga- että cup-mestaruuden. Kesällä 2008 hän palasi kotimaahansa, KK Cibonan joukkueeseen.
Painonnosto kesäolympialaisissa 2020
Maakohtaiset rajoitukset
Kolumbia sai ilmoittaa kilpailuihin yhden nais- ja kaksi miespainonnostajaa.
Robert von Greim
Greim oli syntynyt Bayreuthissa, baijerilaisen santarmikapteenin poikana. Hän oli armeijan kadetti ennen ensimmäistä maailmansotaa ja palveli tykistössä ennen kuin hänet siirrettiin Saksan ilmavoimiin yksikköön (Fliegertruppe) 1915. Hän lensi muun muassa Punaisen paronin, Manfred von Richthofenin laivueessa. Greim ammuttiin alas kerran, mutta hän selvisi pakkolaskusta. Sodan lopussa hänellä oli useita kunniamerkkejä ja 28 ilmavoittoa. Greim nimitettiin ritariksi, jolloin hän lisäsi nimeensä Ritter von -liitteen. Ritter von Greim siirtyi pian Kiinaan kouluttamaan maan ilmavoimia Tšiang Kai-šekin hallinnolle. Vuonna 1933 Hermann Göring pyysi häntä rakentamaan Saksan ilmavoimia, ja 1934 von Greim nimitettiin ensimmäisen lentäjäkoulun komentajaksi. Koulun toiminta tosin oli salaista Versailles’n rauhansopimuksen takia.
Andreas Bernard
Seuraura
Kaudeksi 2021–2022 Bernard palasi ICEHL:ään ja hän siirtyi vuoden mittaisella sopimuksella itävaltalaisjoukkue Villacher SV:hen.
Matti Räsänen
Räsänen lopetti uransa vuoden 2012 päätteeksi.